08/11/2011 | Administración LocalMunicipal
Cambre
Bases do X concurso de escaparates de Nadal “Vive o Nadal en Cambre 2011”

O Concello de Cambre, por Resolución da Concelleira delegada da Área de Economía, Facenda, Promoción Económica e Consumo de data 13 de outubro de 2011 acordou: Primeiro. –Aprobar as bases que han de rexer o X concurso de escaparates de Nadal “Vive o Nadal en Cambre 2011”. Para o seu xeral coñecemento, publícase integramente as ditas bases: “X CONCURSO DE ESCAPARATES DE NADAL VIVA O NADAL EN CAMBRE 2011 BASES 1. O Concello de Cambre, dentro do plan de dinamización, fomento e impulso do pequeno comercio pon en marcha, a través da súa Concellería de Economía, Facenda, Promoción Económica e Consumo convoca o X concurso de escaparates de Nadal “Vive o Nadal en Cambre 2011”. 2. A entidade organizadora do concurso de escaparatismo, recoñecendo como tal a aquela encargada da súa xestión, coordinación, mantemento, inspección, arbitraxe e seguemento, será o Concello de Cambre.2. Poderán participar neste concurso todos os comercios, servizos e hostalería que desenvolvan a súa actividade económica no termo municipal de Cambre e que cumpran os seguintes requisitos.2.1. Ter cumpridos todos os requisitos para o exercicio da actividade.2.2. Ter un establecemento aberto ó público.2.3. Ter escaparate decorado con motivos navideños como mínimo durante o período comprendido entre o 12 de decembro e o 4 de xaneiro.3. Para inscribirse no concurso, deberán entregar no Rexistro Xeral da Casa do Concello ou da Casa das Palmeiras unha solicitude de inscrición, segundo o modelo creado para tal efecto e que se inclúe como anexo. Igualmente tamén poderán presentarse por correo electrónico á dirección adl@cambre. org ou por fax ó nº 981 675969. A inscrición é gratuita e a participación suporá a aceptación das presentes bases así como a decisión do xurado.4. O prazo de inscrición comezará ás 9:00 horas do día 14/11/2011 e finalizará ás 14:00 horas do día 30/11/2011.5. Desenvolvemento do concurso: 5.1. O xurado estará composto por: – Un representante do Concello de Cambre, quen actuará como presidente do xurado. – Dous representantes do mundo comercial e/ou artístico, especializados na implantación de técnicas de merchandising e/ou no tratamento da imaxe. O/a máis novo/a de entre eles actuará como secretario/a do xurado.5.2. Establécense cinco categorías de premios dotados coas seguintes contías e un premio extraordinario décimo aniversario. – Primeiro premio: 900 euros (novecentos euros). – Segundo premio: 600 euros (seiscentos euros). – Terceiro premio: 300 euros (trescentos euros). – Accésit á orixinalidade: 300 euros (trescentos euros). – Accésit ó “Espírito de Nadal”: 300 euros (trescentos euros). – Premio extraordinario X aniversario: 500 euros (quinientos euros). Os ditos premios faranse efectivos mediante transferencia bancaria ós premiados e estarán suxeitos ás retencións previstas pola lexislación tributaria vixente. Con carácter previo ó outorgamento dos premios, comprobarase que os premiados propostos polo xurado estén ao corrente das súas obrigas tributarias municipais, estatais e coa seguridade social e non son debedores á facenda municipal polo reintegro de subvencións. Non poderán obter a condición de premiados as persoas ou entidades nas que non concorran as circunstancias que permitan cualificalos como beneficiarios segundo o disposto no artigo 13 da Lei 38/2003, xeral de subvencións, no artigo 10 da Lei 9/2007, de subvencións de Galicia e demais normativa aplicable.5.3. O fallo do xurado será inapelable e farase público antes do día 18 de decembro de 2011. O xurado resérvase o dereito a declarar os premios desertos, se o estimase oportuno.5.4. A adxudicación dos premios farase en función dos puntos a outorgar para os seguintes criterios: – A orixinalidade da decoración: ata 3 puntos. – A orientación comercial da decoración: ata 3 puntos. – A iluminación do establecemento: ata 3 puntos. – A adecuación da decoración ós tipos de produtos: ata 3 puntos. • Accésit ó Espírito de Nadal: – A realización da decoración polo/a propio/a empresario/a ou polos/as seus/súas empregados/as. – A dificultade e o traballo desenvolvido tendo en conta o esforzo realizado e o tipo de produto. – O reflexo do Espírito do Nadal. • Accésit á orixinalidade, só se terá en conta o criterio de orixinalidade. • Premio especial X aniversario: realizarase mediante sorteo entre todos os participantes do concurso sempre que cumpran co punto 3.5.5. As decoracións dos establecementos serán examinadas polo xurado o día 13/12/2011 e hábiles sucesivos, se fora necesario.6. O resultado do concurso, que quedará reflictido na acta correspondente, darase a coñecer o día 21/12/2011.7. O feito de participar neste concurso presupón a aceptación destas bases. Cambre 31 de outubro 2011. Asdo.: Marta Vázquez Golpe Concelleira Economía, Facenda, Promoción Económica e Consumo ANEXO (SOLICITUDE DE INSCRICIÓN NO X CONCURSO DE ESCAPARATES DO NADAL 2011) SOLICITUDE DE INSCRICIÓN X CONCURSO DE ESCAPARATES DO NADAL 2011 Declaro que os datos anteriores son certos e que coñezo e acepto as bases deste concurso. Data. Sinatura do titular ou representante legal Sr. alcalde-presidente do Concello de Cambre (A Coruña) En virtude do artigo 5 da Lei orgánica 15/1999, do 13 de decembro, de protección de datos de carácter persoal que voluntariamente faciliten os concursantes serán utilizados exclusivamente para este fin. Os datos non serán incorporados a ningún ficheiro automatizado. O interesado poderá exercer os dereitos de acceso, rectificación, cancelación e oposición dirixíndose ao Concello de Cambre, na rúa Adro, s/n. Cambre.